Title: Zxczxc
Author: Karol Bergmann
Last saved by: Tyrallova, Tatiana
Company: FEI

Správa zo zahraničnej pracovnej cesty
1.  Účastník ZPC:
meno, priezvisko, tituly: 
Ing. Igor Kočiš
názov pracoviska s adresou, pracovné  zaradenie, funkcia: 
Geothermal Anywhere,  Dúbravská cesta 2, 84104 Bratislava, riaditeľ
znalosť jazykov: anglický, ruský

2.  Zahraničná pracovná cesta:
štát, mesto: Budapešť, Maďarsko
vykonaná v dňoch 4.5.2011-6.5.2011
názov prijímajúcej organizácie: European Technology Platform on Renewable Heating & Cooling
účel cesty: 
Prezentácia Slovenska na pôde Európskej technologickej platformy pre obnoviteľné zdroje vykurovania a chladenia ETP-RHC, bilaterálne rozhovory s predstaviteľmi jednotlivých krajín a významných organizácií v sektore.
Zapojenie Slovenska a jeho inštitúcií a organizácií do medzinárodnej spolupráce v rámci výskumu a technológií v oblasti Geotermálnej energie a obnoviteľných zdrojov, zapojenie MŠVVŠ do pripravovaného európskeho projektu ERA-NET FP7.
spôsob jej financovania: refundačne cestovné,  ubytovanie, stravné, vreckové

3.  Rámcový program pobytu:
dátum, hodina, navštívené zahraničné organizácie:

5. máj, Štvrtok:
•	9:00-14:00 Second Annual Conference of the European Technology Platform on Renewable Heating and Cooling, miesto konania Hungexpo Fair Center, Budapešť
•	14:00-22:00 Geothermal Technology Panel and venue, miesto konania: Hungexpo Fair Center, Budapešť
6. október, Piatok: 
•	9:00-13:30 Second Annual Conference of the European Technology Platform on Renewable Heating and Cooling, Renewable heating and cooling at urban level: Smart Cities, miesto konania: Hungexpo Fair Center, Budapešť
•	14:00-18:00 Geothermal Workshop on the Pannonian Basin, miesto konania: Hungexpo Fair Center, Budapešť

4.  Stručný priebeh rokovaní, resp.  študijného pobytu:
4. máj: 
•	večer – transfer Bratislava-Budapešť, odchod 16:00
5. máj:
•	9:00-14:00 Second Annual Conference of the European Technology Platform on Renewable Heating and Cooling 
o	 Obnoviteľné zdroje, postoj a plány Európskej komisie na ich podporu
o	 Európsky inštitút technológií
o	 Európske technologické platformy, EGEC a ich aktivity v EÚ
•	14:00-22:00 Geothermal Technology Panel and venue
o	 Význam, pozícia a plány geotermálneho sektoru v EÚ
o	 Diskusia o Strategickej Agende Výskumu (SRA) ETP RHC
o	 Inovatívne technológie pre plytkú a hlbokú geotermiu, diskusia
o	 Večerné bilaterálne rozhovory s čelnými predstaviteľmi ETP RHC (Európska komisia, Nemecko, Francúzsko, Belgicko, Rumunsko) a strategicky významnými organizáciami (ENEL, Schlumberger) 
6.máj 
•	9:00-13:30 Second Annual Conference of the European Technology Platform on Renewable Heating and Cooling, Renewable heating and cooling at urban level: Smart Cities, miesto konania: Hungexpo Fair Center, Budapešť
o	 Prehľad konkrétnych projektových aktivít v krajinách EÚ
o	 Strategické priority výskumu pre jednotlivé komponenty
•	14:00-17:00 Geothermal Workshop on the Pannonian Basin, miesto konania: Hungexpo Fair Center, Budapešť
o	 Geotermálne aktivity v Strednej Európe so zameraním na zdroje Panónskej kotliny
o	 Verejná prezentácia situácie, projektov a výskumných aktivít v Slovenskej republike – Igor Kočiš
o	 Spolupráca medzi štátmi a organizáciami zo Slovenska, Maďarska, Slovinska, Nemecka a ďalších krajín
•	Večer – transfer Budapešť-Bratislava, návrat 21:00

5.  Odporúčané závery:
Pripojenie Slovenska k pripravovanému ERA-NET projektu
Zapojenie Slovenska do pripravovaného projektu v rámci aktuálnej výzvy FP7-ERANET-2011-RTD o Podpore koordinácie národných výskumných činností členských štátov v oblasti geotermálnej energie. Relevantný potenciálny projekt je v rámci výzvy bodu 5. Energia ako horizontálna programová aktivita. Plné znenie výzvy je na ftp://ftp.cordis.europa.eu/pub/fp7/docs/calls/cooperation/era/z-ct-201101_en.pdf.

Bolo potvrdené zapojenie Slovenska do desaťčlenného Európskeho konzorcia štátov v rámci Európskeho výskumného priestroru ERA-NET. Podľa neoficiálnych získaných informácií bol v rámci vyššie uvedenej výzvy úspešne podaný iba náš projekt a po formálnej stránke je urobený kvalitne. V najbližších týždňoch by sme mali obdržať finálne vyhodnotenie Európskej komisie a mali by začať následné negociácie. Štart projektu je odhadovaný na štvrtý kvartál 2011 a mal by trvať 4 roky.

Európska technologická platforma pre obnoviteľné zdroje vykurovania a chladenia
Technológie obnoviteľných zdrojov energie pre vykurovanie a chladenie sú bezpečné, čisté a stále viac konkurencieschopné. Európska technologická platforma pre obnoviteľné zdroje vykurovania a chladenia, oficiálne schválená Európskou komisiou od októbra roku 2008, má za cieľ hrať rozhodujúcu úlohu pri maximalizácii synergie a posilnení všetkého úsilia pre výskum, vývoj a technologické inovácie, ktoré upevnia vedúce postavenie Európy v tomto odvetví. V dôsledku toho bude celá spoločnosť ťažiť z rastu podielu obnoviteľných zdrojov na vykurovanie a chladenie, aby sa naplnili ciele Európskej únie do roku 2020 dosiahnuť ich 20% podiel. 
RHC-platforma smeruje svoje úsilie ku koordinácii európskeho, národného a regionálneho výskumu, vývoja a zavádzania programov a iniciatív v oblasti obnoviteľných zdrojov vykurovania a chladenia. Hlavné ciele RHC-platformy sú: 
1.	Definícia celkovej spoločnej vízie pre krátkodobý, strednodobý a dlhodobý výskum a vývoj systémov obnoviteľných zdrojov energie pre vykurovanie a chladenie v Európe. Tento kľúčový dokument predstavuje očakávané prenikania na trh a technologický vývoj v roku 2020. 
2.	Nastavenie spoločnej strategické výskumné agendy (Strategic Research Agenda - SRA), ktorá analyzuje technologický výskum a strategické priority pre udržanie európskeho vedeckého a priemyselného vedúceho postavenia pre obnoviteľné zdroje vykurovania a chladenia. 
3.	Stanoviť a vykonávať plán na rozsiahly vývoj a zavádzanie obnoviteľných zdrojov vykurovania a chladenia, vrátane opatrení, ako aj pre harmonizáciu európskeho vzdelávania a odbornej prípravy, pri obnove jeho výskumných infraštruktúr. 
RHC-platforma pôsobí ako katalyzátor pre vytvorenie efektívneho verejného a súkromného sektora a poskytuje kvalifikované rozhrania medzi EÚ a členskými štátmi pre rozvoj politiky výskumu a dôsledné plánovanie a vykonávanie programov. Pomôže tiež vytvoriť povedomie o úlohe technológií obnoviteľných zdrojov v mixe zdrojov energie a podporovať spoluprácu v rámci EÚ a na celosvetovej úrovni. Podporuje financovanie výskumných a inovatívnych projektov ako jedinej alternatívy konkurencieschopnosti a udržateľného rastu.
Zhruba 150 európskych odborníkov z obnoviteľných odvetví vykurovania a chladenia stretli v Budapešti v dňoch 5. a 6. mája 2011 počas 2. výročnej konferencie Európskej technologickej platformy pre obnoviteľné zdroje vykurovania a chladenia (RHC-Platform). Odborníci vyjadrili presvedčenie, že biomasa, geotermálna a solárna energia s tepelnými čerpadlami vedia pokryť 100% vykurovania Európy a chladenia ešte pred rokom 2050, ako je uvedené v novej "spoločnej vízii". Pre realizáciu tohto obrovského potenciálu, RHC platforma obhajuje výrazné zvýšenie rozpočtu na výskum a vývoj v oblasti obnoviteľných zdrojov vykurovania a chladenia v priebehu niekoľkých najbližších rokov.

Bez koncepčnej dlhodobej stratégie v tejto oblasti, podpory slovenských subjektov v globálnej súťaži a aktívneho zapojenia sa do medzinárodných aktivít nemá v dnešnej dobe krajina dlhodobú šancu konkurencieschopnosti. Financovanie výskumu v SR je na chvoste EÚ, pričom trendy a naša konkurencieschopnosť sa stále zhoršujú. V prípade, že v najbližšom čase nenastanú v týchto strategických ukazovateľoch pozitívne zmeny, máme len veľmi limitovanú šancu držať krok s najrozvinutejšími krajinami vo svete.
Spolupráca so zahraničnými organizáciami
Počas ZPC som uskutočnil niekoľko neformálnych stretnutí a rokovaní s poprednými predstaviteľmi Európskych organizácií. Pri rokovaní s predstaviteľom spoločnosti Enel zodpovedným za rozvoj medzinárodnej spolupráce jednoznačne uviedol, že na iniciáciu užšej spolupráce so slovenskými subjektmi vedy a výskumu je nutná existencia vhodných lokálnych podmienok u nás, ktoré zatiaľ nie sú. V rámci ich dcérskej organizácie Slovenské elektrárne sa nebránia inovatívnym aktivitám, avšak výskum majú sústredený predovšetkým v Taliansku. Na to, aby jeho časť presunuli alebo rozšírili o novú oblasť v SR, je potrebné zabezpečiť dlhodobú, čitateľnú a systematickú podporu výskumu v SR, čo v súčasnosti nie je. Predbežným dohovorom je, že ak v rámci vznikajúcich kompetenčných centier zabezpečíme vhodné podmienky, môžeme sa k tejto téme vrátiť.

Cieľom workshopu bolo ukázať aktualizovaný geotermálnej pohľad na stredoeurópsku oblasť. Táto aktualizácia sa týka nielen Maďarska, ale tiež dvoch susedov a cezhraničných projektov. Dôraz bol kladený na geotermálny trh s energiou a služby v celom geotermálnom segmente.

Pozitívne bola partnermi hodnotená aktivita vzniku národnej technologickej platformy geoEnergia. Je iba niekoľko štátov v EÚ, ktoré majú takúto národnú platformu. Absencia podpory štátu však aktuálne neprispieva k rozvoju jej aktivít a je na dobrovoľnom princípe. Viedol som rozhovory s predstaviteľmi ETP-RHC, platforiem a asociácií z Nemecka a Maďarska o užšej spolupráci.

6.   Prehľad prinesenej dokumentácie a miesto jej uloženia
-	Program konferencie a workshopov ETP-RHC, meteriál o ETP-RHC, prezentácia Igora Kočiša R&D support for geothermal projects in Slovakia. Ďalšie dokumenty sú zverejnené na oficiálnej stránke ETP-RHC http://www.rhc-platform.org/.

7.   Osobitne vyhodnotený očakávaný prínos ZPC
-	potvrdenie pozície Slovenskej republiky v Geotermálnom segmente v EÚ, zapojenie Slovenskej republiky, resp. priamo MŠVVŠSR do pripravovaného projektu ERA-NET v rámci výzvy FP7-ERANET-2011-RTD o Podpore koordinácie národných výskumných činností členských štátov v oblasti geotermálnej energie
- 	nadviazanie a upevnenie kontaktov s predstaviteľmi výskumu a vývoja z krajín EÚ v oblasti výskumu a technológií z oblasti geotermálnej energie a inžinierskych geotermálnych systémov (EGS)
- 	nadviazanie a upevnenie kontaktov s predstaviteľmi popredných inovatívnych organizácií v Európe, vytvorenie predbežného priestoru pre spoluprácu

8.    Spôsob zverejnenia výsledkov ZPC, prenos získaných informácií
- 	na webe MŠVVŠSR, na webe Geothermal Anywhere, na sociálnych sietiach v geotermálnej skupine Geothermania
-	priame využitie informácií a skúseností pri kreovaní a rozvoji národnej technologickej platformy geoEnergia

Súhlasím so zverejnením správy na internete

Správu vypracoval: Igor Kočiš
Dátum: 20.5.2011

Správu schválil: